pythainlp/thaigov-v2-corpus-22032023 huggingface dataset:
วันศุกร์ที่ 14 มกราคม 2565
“ชัยวุฒิ” ยันเดินหน้าตั้งคณะทำงานบุหรี่ไฟฟ้าถูกกม. เชื่อไม่กระทบการเมือง
“ชัยวุฒิ” ยันเดินหน้าตั้งคณะทำงานบุหรี่ไฟฟ้าถูกกม. เชื่อไม่กระทบการเมือง
“ชัยวุฒิ” รมว.ดีอีเอส เดินหน้าแผนจัดตั้งคณะทำงานขับเคลื่อนบุหรี่ไฟฟ้าถูกกฎหมาย ย้ำเพื่อปิดช่องว่างลักลอบขายออนไลน์ ย้ำไม่มีผลประโยชน์แอบแฝง มั่นใจไม่กระทบฐานเสียงทางการเมือง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เมื่อวันที่ 13 ม.ค. 65 ผู้แทนกลุ่มลาขาดควันยาสูบ นายอาสา ศาลิคุปต และนายมาริษ กรัณยวัฒน์ เดินทางเข้าพบเพื่อร้องเรียนเกี่ยวกับความเดือดร้อนของประชาชนเรื่องบุหรี่ไฟฟ้า ซึ่งโดยส่วนตัวสนับสนุนการผลักดันบุหรี่ไฟฟ้าให้ถูกกฎหมาย โดยจะจัดตั้งคณะทำงานขึ้นมา เพื่อหากระบวนการทางกฎหมายในการขับเคลื่อน
ปัจจุบัน ในข้อเท็จจริงมีการนำเข้าบุหรี่ไฟฟ้า และการจำหน่ายทางออนไลน์ผิดกฏหมายอย่างแพร่หลาย ซึ่งทางกระทรวงดิจิทัลฯ พยายามดำเนินการแก้ไขปัญหานี้อยู่ แต่ต้องยอมรับว่าด้วยระบบเทคโนโลยีโชเชียลมีเดียของไทยเป็นระบบเปิด จึงมีข้อจำกัดอย่างมากในการปิดกั้นช่องทางผิดกฎหมายดังกล่าว
“ผมเชื่อว่าการห้ามใช้บุหรี่ไฟฟ้าไม่ใช่น่าใช่สิ่งที่ถูกต้อง เพราะมีผลศึกษาจากหลายประเทศว่า บุหรี่ไฟฟ้าเป็นทางเลือกที่ปลอดภัยกว่า มีอันตรายต่อสุขภาพน้อยกว่าบุหรี่มวน และในหลายประเทศก็ยอมรับเรื่องการใช้บุหรี่ไฟฟ้าแล้ว อย่างไรก็ตาม ในประเทศไทยยังมีข้อจำกัดจากเสียงคัดค้านของบุคลากรทางการแพทย์กลุ่มหนึ่ง ทำให้การขออนุญาตนำเข้าโดยตรงเป็นไปได้ยาก และมีกฎระเบียบห้ามนำเข้าบุหรี่ไฟฟ้า” นายชัยวุฒิกล่าว
ทั้งนี้ หลังจัดตั้งคณะทำงาน ก็จะมีการจัด Forum สัมมนา และจัดหน่วยเผยแพร่ความรู้ให้ประชาชนเกิดความเข้าใจที่ถูกต้องเกี่ยวกับบุหรี่ไฟฟ้าต่อไปด้วย โดยทำงานร่วมกับเครือข่ายกลุ่มผู้ให้การสนับสนุนการใช้บุหรี่ไฟฟ้า
โดยมองว่าสิ่งสำคัญคือ ถ้าทำให้ถูกกฎหมาย รัฐบาลก็สามารถที่จะควบคุมได้ โดยใช้กระบวนการทางกฏหมายเหมือน พ.ร.บ. ยาสูบฯ และใช้มาตรการภาษีจัดเก็บภาษีในการควบคุมด้วย รัฐก็ได้รายได้เพิ่มขึ้น มีประโยชน์หลายอย่าง
พร้อมกันนี้ ย้ำว่าการขับเคลื่อนบุหรี่ไฟฟ้าถูกกฎหมาย ไม่มีผลประโยชน์แอบแฝงใดๆ และไม่มีผลกระทบต่อคะแนนเสียงทางการเมือง เพราะเป็นสิ่งที่เป็นประโยชน์ต่อประชาชน ที่ไม่สามารถเลิกบุหรี่มวนได้แล้วหันมาสูบบุหรี่ไฟฟ้าซึ่งปลอดภัยกว่า และจากที่ได้คุยกับหลายพรรคการเมือง รวมถึงประชาชนหลายกลุ่ม มีความเห็นด้วยกับการผลักดันในเรื่องนี้
**********************
วันพฤหัสบดีที่ 23 กันยายน 2564
รมว.เฮ้ง เยี่ยมการฝึกทำกระชังเลี้ยงปลาในทะเล เร่งสร้างอาชีพ ยกระดับรายได้เศรษฐกิจชุมชน
รัฐมนตรีว่าการกระทรวงแรงงาน เยี่ยมการฝึกอบรมหลักสูตรการฝึกอาชีพเสริม สาขาการทำกระชังเลี้ยงปลาในทะเล ต่อยอดการสร้างอาชีพ ยกระดับรายได้และเศรษฐกิจชุมชน
เมื่อวันที่23กันยายน2564นายสุชาติชมกลิ่นรัฐมนตรีว่าการกระทรวงแรงงานพบปะเยี่ยมชมการฝึกอบรมหลักสูตรการฝึกอาชีพเสริมสาขาการทำกระชังเลี้ยงปลาในทะเลผ่านระบบVideo Conferenceณห้องประชุมแสงสิงแก้วชั้น5อาคารกระทรวงแรงงานโดยมีนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายพรศักดิ์เจริญประเสริฐผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงแรงงานนางธิวัลรัตน์อังกินันท์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพลตำรวจตรีนันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานและผู้บริหารของกระทรวงแรงงานเข้าร่วมการเยี่ยมชมในครั้งนี้
นายสุชาติกล่าวว่าสืบเนื่องจากผมและผู้บริหารกรมพัฒนาฝีมือแรงงานได้ลงพื้นที่ตรวจเยี่ยมอำเภอเกาะสีซังได้รับทราบความต้องการฝึกอบรมเพื่อพัฒนาทักษะการทำกระชังเลี้ยงปลาในทะเลเพื่อต่อยอดและสนับสนุนการประกอบอาชีพการเลี้ยงสัตว์ยกระดับรายได้และเศรษฐกิจชุมชนนั้นผมได้มอบหมายกรมพัฒนาฝีมือแรงงานโดยสถาบันพัฒนาฝีมือแรงงาน3ชลบุรีประสานงานในพื้นที่และเชิญหน่วยงานที่เกี่ยวข้องร่วมวิเคราะห์และพัฒนาหลักสูตรการฝึกอาชีพเสริมสาขาการทำกระชังเลี้ยงปลาในทะเลโดยนำร่องการฝึกอบรมณศูนย์เรียนรู้ธนาคารสัตว์ทะเลเกาะสีชังโดยชุมชนเพื่อชุมชนยั่งยืนในพระราชูปถัมภ์สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเกาะสีชังจังหวัดชลบุรี
รมว.แรงงานกล่าวต่อว่าผมขอชื่นชมและขอขอบคุณคณะผู้ดำเนินงานจากทุกภาคส่วนในการประสานงานและบูรณาการงานในพื้นที่ตอบสนองความต้องการพัฒนาทักษะอาชีพให้แก่ประชาชนได้อย่างรวดเร็วและขอให้ผู้เข้ารับการฝึกอบรมทุกท่านได้เก็บเกี่ยวความรู้ทักษะประสบการณ์จากท่านวิทยากรอย่างเต็มที่เพื่อนำความรู้ไปประกอบอาชีพยกระดับรายได้เลี้ยงดูตนเองและครอบครัวให้มีคุณภาพชีวิตที่ดีต่อไป
+++++++++++++++++++
กองเผยแพร่และประชาสัมพันธ์
23กันยายน2564
วันจันทร์ที่ 18 กรกฎาคม 2565
บขส. รายงานข้อมูลภาพรวมการเดินทางในช่วงวันหยุด 5 วัน ระหว่างวันที่ 13 - 17 กรกฎาคม 2565
มีประชาชนเดินทางด้วยรถโดยสารสาธารณะกว่า 2.4 แสนคน ไม่มีผู้โดยสารตกค้าง อุบัติเหตุรถโดยสาร บขส. เป็นศูนย์
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยว่า เมื่อช่วงเช้าของวันนี้ (18 กรกฎาคม 2565)มีผู้โดยสารทยอยเดินทางกลับเข้ากรุงเทพฯ เป็นจำนวนมาก โดยจำนวนผู้โดยสารที่เดินทางกลับเข้ากรุงเทพฯ เมื่อวานนี้ 17 กรกฎาคม 2565 มีประมาณกว่า 30,000 คน โดย บริษัท ขนส่ง จำกัด(บขส.) ได้จัดรถโดยสาร (รถ บขส. รถร่วมฯ และรถตู้) ให้บริการกว่า 2,600 เที่ยว เป็นไปตามที่คาดการณ์ไว้ ทั้งนี้จากข้อมูลการเดินรถในช่วงวันหยุด ตั้งแต่วันที่ 13 - 17 กรกฎาคม 2565 รวม 5 วัน มีผู้โดยสารเดินทาง (เที่ยวไป-กลับ) ประมาณ 242,050 คน ใช้รถโดยสาร (รถ บขส. รถร่วมฯ และรถตู้) ประมาณ 25,859 เที่ยว ไม่มีรายงานผู้โดยสารตกค้าง และไม่พบอุบัติเหตุของรถโดยสาร บขส.
กรรมการผู้จัดการใหญ่ บขส. กล่าวเพิ่มเติมว่า บขส. ขอขอบคุณทุกหน่วยงาน และพนักงานทุกคน ที่มีส่วนร่วมในการอำนวยความสะดวกประชาชนเดินทางในช่วงวันหยุดที่ผ่านมา ทำให้ภาพรวมการให้บริการเป็นไปด้วยเรียบร้อย และเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้ บขส. อำนวยความสะดวกผู้โดยสารให้ได้รับบริการที่มีคุณภาพ สะดวก และปลอดภัย
วันอังคารที่ 28 มิถุนายน 2565
​โฆษกรัฐบาลเผยนายกฯ ปลื้มเทเบิลเทนนิสทีมชาติไทยรุ่นเยาวชน-รุ่นใหญ่คว้าแชมป์อาเซียน
พร้อมชื่นชมวอลเลย์บอลหญิงไทยฟอร์มยอดเยี่ยม หลัง“กัปตันชมพู่” พรพรรณ คว้าเบอร์ 1 สถิติการเซตสูงสุดใน VNL 2022
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักกีฬาปิงปองทีมชาติไทยทำฟอร์มยอดเยี่ยม คว้าแชมป์ 2 รางวัลจากประเภททีมชาย-หญิง ในการแข่งขันเทเบิลเทนนิสชิงแชมป์อาเซียน 2022 (12th South East Asian Table Tennis Championships 2022) เมื่อวันที่ 24 มิถุนายน ที่ผ่านมา ณ ไอส์แลนด์ฮอลล์ ชั้น 3 ศูนย์การค้าแฟชั่นไอส์แลนด์ โดยรักษาแชมป์ทีมระดับอาเซียนได้สำเร็จ ซึ่งการแข่งขันฯ จะคัดเอาผู้เล่นที่ผลงานดีที่สุด 16 คนชาย-หญิง ไปทำการคัดเลือกต่อในโซนเอเชีย เพื่อคว้าสิทธิเข้าร่วมรายการเทเบิลเทนนิสชิงแชมป์โลกปี 2023 ต่อไป
โฆษกประจำสำนักนายกรัฐมนตรีกล่าวว่า การแข่งขันกีฬาเทเบิลเทนนิสชิงแชมป์อาเซียนนี้ นักกีฬาเทเบิลเทนนิสในรุ่นเยาวชนทีมชาติไทย ยังสามารถทำผลงานได้ดี ได้รับทั้งสิ้น 8 เหรียญทอง 5 เหรียญเงิน และ 7 เหรียญทองแดง จากการแข่งขันเทเบิลเทนนิสเยาวชนชิงแชมป์อาเซียน 2022 (26th South East Asian Junior & Cadet Table Tennis Championships 2022) คว้าตำแหน่งเจ้าเหรียญทองเทเบิลเทนนิสเยาวชนอาเซียนประจำปีนี้ได้สำเร็จ เก็บสถิติในระดับแนวหน้าของภูมิภาคอย่างต่อเนื่อง
นอกจากนี้ ภายหลังการแข่งขันกีฬาวอลเลย์บอลเนชั่นส์ลีก 2022 (Volleyball Nations League 2022: VNL 2022) ในสัปดาห์ที่ 2 สิ้นสุดลง ทางเว็บไซต์ Volleyballworld ได้รายงานสถิตินักวอลเลย์บอลตำแหน่งต่าง ๆ โดย “พรพรรณ เกิดปราชญ์” หรือ กัปตันชมพู่ ประจำทีมวอลเลย์บอลหญิงทีมชาติไทย ขึ้นแท่นอันดับ 1 ในการทำสถิติการเซตบอลมากที่สุด (Best Setters) โดยทำสถิติเซต 290 ครั้ง ทำคะแนนสำเร็จได้ถึง 35.85% ทิ้งห่างอันดับ 2 ซึ่งทำได้ 223 ครั้ง ทางด้านตำแหน่งผู้ทำคะแนนสูงสุด (Best Scorers) สาวไทยยังทำผลงานดีเยี่ยม โดย “บุ่มบิ๋ม” ชัชชุอร โมกศรี มี 155 คะแนนรวม รั้งสถิติอันดับ 4 คะแนนสูงสุด และ “บีม” พิมพิชยา ก๊กรัมย์ มี 146 คะแนนรวม รั้งสถิติอันดับ 5 คะแนนสูงสุด ซึ่งการแข่งขัน VNL 2022 สนามต่อไปในสัปดาห์ที่ 3 จะจัดขึ้นระหว่างวันที่ 28 มิถุนายน - 4 กรกฎาคม 2565 ณ กรุงโซเฟีย ประเทศบัลแกเรีย
“นายกรัฐมนตรีขอบคุณความมุ่งมั่นตั้งใจของนักกีฬา ผู้ฝึกสอน และผู้มีส่วนเกี่ยวข้องในการร่วมผลักดันทัพนักกีฬาทีมชาติไทยทุกประเภทไปสู่ชัยชนะในเวทีระดับสากลมากขึ้น ถือว่าเป็นผู้มีส่วนช่วยสร้างสีสัน และรอยยิ้มให้วงการกีฬาไทย พร้อมกันนี้ นายกรัฐมนตรีเชิญชวนพี่น้องประชาชนร่วมส่งกำลังใจเชียร์ทัพนักกีฬาไทย เพื่อสร้างขวัญ และกำลังใจที่ดีแก่ตัวแทนทีมไทยในการแข่งขันรอบหน้าต่อไป” นายธนกรฯ กล่าว
วันศุกร์ที่ 1 ตุลาคม 2564
ครม. ไฟเขียว! แผนจัดซื้อวัคซีน AstraZeneca สำหรับ ปี 65 จำนวน 60 ล้านโดส
....
นายธนกร วังบุญคงชนะ โฆษกรัฐบาล เผย ที่ประชุมครม. (28 ก.ย.) เห็นชอบแผนจัดซื้อวัคซีนโควิด-19 สำหรับ ปี 2565 จาก บริษัท AstraZeneca จำนวน 60 ล้านโดส โดยมอบหมายกรมควบคุมโรค กระทรวงสาธารณสุข ลงนามในสัญญาซื้อระหว่างกรมควบคุมโรค กระทรวงสาธารณสุข และบริษัท AstraZeneca และอนุมัติให้อธิบดีกรมควบคุมโรคเป็นผู้มีอำนาจลงนามในสัญญาดังกล่าว
.
สำหรับแผนการส่งมอบวัคซีน AstraZeneca ในปี 2565
• ไตรมาสที่ 1 จำนวน 15 ล้านโดส
• ไตรมาสที่ 2 จำนวน 30 ล้านโดส
• ไตรมาสที่ 3 จำนวน 15 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 23 กุมภาพันธ์ 2565
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ”  เนื่องในวัน “World Wildlife Day” ปีนี้
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ”  เนื่องในวัน “World Wildlife Day” ปีนี้
“รมว.วราวุธ” เชิญชวนประชาชนร่วม “กู้วิกฤตชีวิตในป่า พลิกฟื้นชะตาระบบนิเวศ” เนื่องในวัน “World Wildlife Day” ปีนี้
วันนี้ (23 กุมภาพันธ์ 2565) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) บันทึกเทปกล่าวถ้อยแถลงเนื่องในวันสัตว์ป่าและพืชป่าโลก หรือ World Wildlife Day ประจำปี พ.ศ. 2565 ภายใต้แนวคิดหลัก “Recovering Key Species for Ecosystem Restoration หรือ กู้วิกฤตชีวิตในป่า พลิกฟื้นชะตาระบบนิเวศ” พร้อมกันนี้ ยังได้เชิญชวนประชาชนชาวไทยร่วมเฉลิมฉลองให้กับความสวยงามของธรรมชาติและร่วมเป็นส่วนหนึ่งกับกระทรวงฯ ด้วยการตระหนักถึงคุณค่าและประโยชน์ของสัตว์ป่าและพืชป่า ช่วยกันปลูกป่า ลดการสร้างมลพิษ ไม่สนับสนุนการบริโภคผลิตภัณฑ์ที่ทำมาจากสัตว์ป่าที่ผิดกฎหมาย ลดการใช้ประโยชน์ที่ต้องนำเอาออกมาจากป่าโดยตรง ตลอดจนไม่ละเลยและให้ความสำคัญกับการอนุรักษ์ชนิดพันธุ์สัตว์หรือพืชดังเดิม รวมถึงช่วยกัน     เป็นหูเป็นตาสอดส่องดูแล ซึ่งหากพบเห็นการกระทำความผิดเกี่ยวกับทรัพยากรป่าไม้และสัตว์ป่า สามารถแจ้งสายด่วนพิทักษ์ป่า 1362 ได้ตลอด 24 ชั่วโมง
ทั้งนี้ วันสัตว์ป่าและพืชป่าโลก ( World Wildlife Day) ตรงกับวันที่ 3 มีนาคม ของทุกปี จากการที่องค์การสหประชาชาติได้ประกาศรับรองให้วันที่ 3 มีนาคม เป็นวันสัตว์ป่าและพืชป่าโลกอย่างเป็นทางการ จากความริเริ่มที่ประเทศไทย โดยกระทรวงทรัพยากรธรรมชาติและสิ่งแวดล้อม ได้เสนอต่อที่ประชุมอนุภาคีอนุสัญญาว่าด้วยการค้าระหว่างประเทศซึ่งสัตว์ป่าและพืชป่าที่ใกล้สูญพันธ์ ครั้งที่ 16 เมื่อวันที่ 3 มีนาคม 2556 เพื่อสร้างความตระหนักและเน้นย้ำถึงความสำคัญของการคุ้มครอง รักษาชนิดพันธุ์และการฟื้นฟูประชากรสัตว์ป่าและพืชป่า โดยเฉพาะชนิดที่ใกล้สูญพันธุ์และใกล้สูญพันธุ์อย่างยิ่ง
กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืช จึงได้จัดกิจกรรมต่างๆ เพื่อนำเสนอความรู้ รวมทั้งสร้างการมีส่วนร่วมแก่สาธารณชน ให้ตระหนักถึงคุณค่าความสวยงามและประโยชน์ของสัตว์ป่าและพืชป่าที่มีต่อมนุษย์และระบบนิเวศ มาอย่างต่อเนื่อง เป็นปีที่ 9 โดย ผู้สนใจสามารถเข้าร่วมกิจกรรม เนื่องในวันสัตว์ป่าและพืชป่าโลก ประจำปี พ.ศ. 2565 ได้ทาง FB Page: World Wildlife Day Thailand หรือที่เว็บไซต์ : wildlifedaythailand.org
วันศุกร์ที่ 8 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 - 7 เมษายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 - 7 เมษายน 2565 พบการกระทำผิด จำนวน 487 คดี คิดเป็นเงินค่าปรับ 8.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิต โดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 1 – 7 เมษายน 2565) พบว่ามีการกระทำผิด จำนวน 487 คดี คิดเป็นเงินค่าปรับ 8.18 ล้านบาท โดยแยกเป็น สุรา จำนวน 298 คดี ค่าปรับ 2.39 ล้านบาท ยาสูบ จำนวน 134 คดี ค่าปรับ 3.34 ล้านบาท ไพ่ จำนวน 9 คดี ค่าปรับ 0.34 ล้านบาท น้ำมันและผลิตภัณฑ์น้ำมัน จำนวน 12 คดี ค่าปรับ 0.41 ล้านบาท น้ำหอม จำนวน 5 คดี ค่าปรับ 0.25 ล้านบาท รถจักรยานยนต์ จำนวน 17 คดี ค่าปรับ 0.31 ล้านบาท และสินค้าอื่น ๆ จำนวน 12 คดี ค่าปรับ 1.14 ล้านบาท โดยมีของกลางแยกเป็นน้ำสุรา จำนวน 20,723.300 ลิตร ยาสูบ จำนวน 14,233 ซอง ไพ่ จำนวน 1,737 สำรับ น้ำมันและผลิตภัณฑ์น้ำมัน จำนวน 8,280.000 ลิตร น้ำหอม จำนวน 2,793 ขวด รถจักรยานยนต์ จำนวน 21 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 7 เมษายน 2565 พบว่ามีการกระทำผิด จำนวน 14,315 คดี คิดเป็นเงินค่าปรับ 264.53 ล้านบาท โดยแยกเป็น สุรา จำนวน 7,614 คดี ค่าปรับ 68.92 ล้านบาท ยาสูบ จำนวน 4,993 คดี ค่าปรับ 131.14 ล้านบาท ไพ่ จำนวน 247 คดี ค่าปรับ 2.61 ล้านบาท น้ำมันและผลิตภัณฑ์น้ำมัน จำนวน 378 คดี ค่าปรับ 18.61 ล้านบาท น้ำหอม จำนวน 73 คดี ค่าปรับ 3.42 ล้านบาท รถจักรยานยนต์ จำนวน 682 คดี ค่าปรับ จำนวน 15.87 ล้านบาท และสินค้าอื่นๆ จำนวน 328 คดี ค่าปรับ 23.96 ล้านบาท โดยมีของกลางแยกเป็นน้ำสุรา จำนวน 120,377.720 ลิตร ยาสูบ จำนวน 2,788,434 ซอง ไพ่ จำนวน 17,014 สำรับ น้ำมันและผลิตภัณฑ์น้ำมัน จำนวน 572,620.000 ลิตร น้ำหอม จำนวน 86,773 ขวด รถจักรยานยนต์ จำนวน 836 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/787-2565-1-7-2565-16
วันจันทร์ที่ 15 พฤศจิกายน 2564
รมช.ประภัตร นำทีมผู้บริหารกระทรวงเกษตรฯ ตรวจเยี่ยมแปลงใหญ่แพะอำเภอเหนือคลอง จังหวัดกระบี่
รมช.ประภัตร นำทีมผู้บริหารกระทรวงเกษตรฯ ตรวจเยี่ยมแปลงใหญ่แพะอำเภอเหนือคลอง จังหวัดกระบี่
รมช.ประภัตรนำทีมผู้บริหารกระทรวงเกษตรฯตรวจเยี่ยมแปลงใหญ่แพะอำเภอเหนือคลองจังหวัดกระบี่
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมด้วยนายระพีภัทร์จันทรศรีวงศ์รองปลัดกระทรวงเกษตรและสหกรณ์นายกฤษอุตตมะเวทินรองเลขาธิการสำนักงานมาตรฐานสินค้าเกษตรและอาหารแห่งชาติ(มกอช.) ดร.ทัศนีย์เมืองแก้วรองเลขาธิการสำนักงานเศรษฐกิจการเกษตรและเจ้าหน้าที่กระทรวงเกษตรและสหกรณ์ลงพื้นที่ตรวจเยี่ยมการดำเนินการโครงการระบบส่งเสริมการเกษตรแบบเเปลงใหญ่(ด้านปศุสัตว์)จังหวัดกระบี่ที่ทำการแปลงใหญ่แพะตำบลเหนือคลองอำเภอเหนือคลองจังหวัดกระบี่โดยมีนายสุรเดชสมิเปรมรองอธิบดีกรมปศุสัตว์หัวหน้าส่วนราชการในพื้นที่และเกษตรกรแปลงใหญ่เเพะให้การต้อนรับ
สำหรับแปลงใหญ่แพะอำเภอเหนือคลองปัจจุบันมีจำนวนสมาชิกรวม150รายมีเป้าหมายการดำเนินงานส่งเสริมการเลี้ยงแพะเพื่อเป็นอาชีพหลักให้มีประสิทธิภาพและยั่งยืนรวบรวมผลผลิตและแปรรูปผลิตภัณฑ์เป็นการเพิ่มมูลค่าสินค้าและตรงตามความต้องการของตลาดและผู้บริโภคการลดต้นทุนการผลิตรวมถึงการถ่ายทอดเทคโนโลยีและนวัตกรรมต่างๆโดยปี2564แปลงใหญ่แพะอำเภอเหนือคลองได้รับการอนุมัติโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดระดับจังหวัดกระบี่ได้รับงบประมาณ2,999,564บาทใช้ในการสร้างโรงเรือนซื้อพ่อ-แม่พันธุ์แพะและปัจจัยการผลิตเพื่อเป็นการต่อยอดกิจกรรมที่ทางกลุ่มแปลงใหญ่ดำเนินการอยู่แล้วให้ดำเนินกิจกรรมได้อย่างต่อเนื่องซึ่งสอดคล้องกับนโยบายกระทรวงเกษตรและสหกรณ์โดยตรง
วันพุธที่ 11 พฤษภาคม 2565
ครม. เคาะงบ 1,725 ล้านบาท ลดค่าเอฟที (FT) ช่วยบรรเทาภาระค่าไฟฟ้าของ ปชช. (บ้านอยู่อาศัย - กิจการขนาดเล็ก) 4 เดือน (พ.ค. - ส.ค. 65)
.....
ที่ประชุม ครม. (10 พ.ค. 65) เห็นชอบกรอบวงเงิน 1,724.95 ล้านบาท ในมาตรการ "ให้ส่วนลดอัตราค่าไฟฟ้าผันแปรค่า (FT)" แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก (ไม่รวมส่วนราชการและรัฐวิสาหกิจ) ที่ใช้ไฟฟ้าไม่เกิน 300 หน่วย/เดือน เป็นระยะเวลา 4 เดือน (พ.ค. - ส.ค. 65)
.
โดยผู้ใช้ไฟฟ้าที่จ่ายค่าไฟฟ้าให้กับการไฟฟ้านครหลวง (กฟน.) และการไฟฟ้าส่วนภูมิภาค (กฟภ.) จะได้รับส่วนลดค่าไฟฟ้าจากการลดค่าเอฟทีที่ 0.2338 บาท/หน่วย ซึ่งดำเนินการตามมติ ครม. เมื่อวันที่ 29 มี.ค. 65 และ 19 เม.ย. 65
.
มาตรการดังกล่าวจะช่วยลดผลกระทบและป้องกันความเสี่ยงที่อาจจะเกิดขึ้นต่อการดำเนินธุรกิจของผู้ประกอบการ รวมไปถึงการใช้ชีวิตของประชาชนที่ได้รับผลกระทบจากสถานการณ์ราคาพลังงาน และช่วยให้เศรษฐกิจไทยในภาพรวมสามารถขับเคลื่อนต่อไปได้
.
อ่านเพิ่มเติม คลิกhttps://www.thaigov.go.th/news/contents/details/54426
#ไทยคู่ฟ้า#ร่วมต้านโควิด19
-------------------
วันอังคารที่ 26 เมษายน 2565
กรมทางหลวงชนบท เริ่มเข้าพื้นที่ก่อสร้างสะพานข้ามลำน้ำมูล เชื่อมจังหวัดบุรีรัมย์ - สุรินทร์ ร่นระยะทางกว่า 27 กิโลเมตร
บรรเทาความเดือดร้อนให้กับประชาชน ยกระดับการคมนาคมขนส่ง ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่ดำเนินโครงการก่อสร้างสะพานข้ามลำน้ำมูล ตำบลสะแก อำเภอสตึก จังหวัดบุรีรัมย์ เพื่อบรรเทาความเดือดร้อนให้กับประชาชน ส่งเสริมการคมนาคมขนส่ง เชื่อมโยงระหว่าง อำเภอ ตำบล และหมู่บ้านได้อย่างทั่วถึงอย่างมีประสิทธิภาพ ยกระดับคุณภาพชีวิตให้ประชาชนสามารถเดินทางได้อย่างสะดวกรวดเร็วปลอดภัย สนับสนุนการสร้างงานและเพิ่มรายได้ให้กับประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ประชาชนบ้านโนนค้อได้ขอรับการสนับสนุนโครงการก่อสร้างสะพานข้ามลำน้ำมูล อำเภอสตึก จังหวัดบุรีรัมย์ ซึ่งเป็นสะพานที่เชื่อมระหว่างบ้านโนนค้อ ตำบลสะแก อำเภอสตึก จังหวัดบุรีรัมย์ กับบ้านเบ็ง ตำบลศรีณรงค์ อำเภอชุมพลบุรี จังหวัดสุรินทร์ เนื่องจากปัจจุบันประชาชนในพื้นที่ต้องใช้สะพานที่อยู่ห่างออกไป ซึ่งรวมระยะทางที่ต้องเดินทางอ้อมเป็นระยะทางมากถึง 27.7 กิโลเมตร ทำให้ประชาชนไม่ได้รับความสะดวกรวดเร็วในการเดินทาง ทั้งนี้ เพื่อเป็นการบรรเทาความเดือดร้อนให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร ทช. จึงได้ดำเนินโครงการก่อสร้างสะพานข้ามลำน้ำมูล ตำบลสะแก อำเภอสตึก จังหวัดบุรีรัมย์ โดยก่อสร้างเป็นสะพานคอนกรีตเสริมเหล็ก ผิวจราจรกว้าง 9 เมตร จำนวน 2 แห่ง คือ สะพานข้ามลำน้ำมูล ความยาว 160 เมตร และสะพานข้ามกุดครุน้อย ความยาว 80 เมตร พร้อมทั้งก่อสร้างถนนต่อเชื่อมเป็น ผิวจราจรลาดยางแบบแอสฟัลท์ติกคอนกรีต ความกว้าง 6 เมตร ความยาวรวมประมาณ 6.5 กิโลเมตร ตลอดจนงานติดตั้งเครื่องหมายจราจร สิ่งความอำนวยความปลอดภัยตามแนวสายทางเพื่อความปลอดภัยในการเดินทางของประชาชน ปัจจุบัน ทช. ได้เริ่มเข้าพื้นที่โครงการก่อสร้างไปแล้วตั้งแต่วันที่ 31 มีนาคม 2565 ที่ผ่านมา ซึ่งคาดว่าจะดำเนินการก่อสร้างแล้วเสร็จสมบูรณ์ประมาณเดือนมีนาคม 2567 โดยใช้งบประมาณในการก่อสร้างรวม 125.1 ล้านบาท
วันอังคารที่ 2 สิงหาคม 2565
บอร์ดบริษัท มีที่ มีเงิน จำกัด แต่งตั้ง อิสระ วงศ์รุ่ง เป็นประธานเจ้าหน้าที่บริหาร รุกธุรกิจสินเชื่อที่ดิน สร้างโอกาสเข้าถึงแหล่งทุนที่เป็นธรรม พร้อมเปิดให้บริการภายในตุลาคมนี้
ที่ประชุมคณะกรรมการบริษัท มีที่ มีเงิน จำกัด มีมติอนุมัติแต่งตั้งนายอิสระ วงศ์รุ่ง ดำรงตำแหน่งประธานเจ้าหน้าที่บริหาร และนายอนุรักษ์ เสงี่ยมจิตร ดำรงตำแหน่ง รองประธานเจ้าหน้าที่บริหาร สายงานบริหารธุรกิจ มีผลตั้งแต่วันที่ 1 สิงหาคม 2565 เป็นต้นไป
รายงานข่าวจากธนาคารออมสิน แจ้งว่า ตามที่ธนาคารออมสิน ร่วมกับ บริษัท ทิพย กรุ๊ป โฮลดิ้งส์ จำกัด (มหาชน) และบริษัท บางจาก คอร์ปอเรชั่น จำกัด (มหาชน) จัดตั้งบริษัทร่วมทุน “มีที่มีเงิน จำกัด” เพื่อทำธุรกิจสินเชื่อที่ดินและขายฝาก ที่มุ่งลดความเหลื่อมล้ำและสร้างการเข้าถึงแหล่งทุนด้วยต้นทุนดอกเบี้ยที่เป็นธรรม โดยความคืบหน้าล่าสุด ที่ประชุมคณะกรรมการบริษัท มีที่ มีเงิน จำกัด มีมติอนุมัติแต่งตั้ง นายอิสระ วงศ์รุ่ง ดำรงตำแหน่ง ประธานเจ้าหน้าที่บริหาร (Chief Executive Officer) และนายอนุรักษ์ เสงี่ยมจิตร ดำรงตำแหน่ง รองประธานเจ้าหน้าที่บริหาร สายงานบริหารธุรกิจ โดยมีผลตั้งแต่วันที่ 1 สิงหาคม 2565 เป็นต้นไป เพื่อเร่งดำเนินการเปิดบริษัท มีที่ มีเงิน ให้บริการสินเชื่อที่ดินและขายฝากภายในเดือนตุลาคม 2565 ตามเป้าหมาย
นายอิสระ วงศ์รุ่ง เคยร่วมงานกับหน่วยงานทั้งภาครัฐ ภาคเอกชน สถาบันการเงิน และธุรกิจ Non Bank มามากกว่า 30 ปี มีประสบการณ์ด้านการบริหารงานลูกค้าของหลากหลายประเภทธุรกิจ ทั้งที่เป็นลูกค้ารายย่อย และผู้ประกอบการ SMEs โดยก่อนหน้าได้รับแต่งตั้งให้ไปดำรงตำแหน่งประธานเจ้าหน้าที่บริหาร บจ.มีที่มีเงิน นายอิสระ ดำรงตำแหน่ง รองผู้อำนวยการธนาคารออมสิน กลุ่มลูกค้าบุคคล และนายอนุรักษ์ เสงี่ยมจิตร ก่อนหน้านี้เคยดำรงตำแหน่ง ผู้ช่วยผู้อำนวยการธนาคารออมสิน สายงานบริหารหนี้และกฎหมาย
ทั้งนี้ บริษัท มีที่ มีเงิน จำกัด เกิดจากความตั้งใจของธนาคารออมสิน ที่มุ่งลดความเหลื่อมล้ำและสร้างการเข้าถึงแหล่งทุนด้วยต้นทุนดอกเบี้ยที่เป็นธรรม โดยที่ภาครัฐได้มีนโยบายแก้ไขปัญหาหนี้สินของประชาชนรายย่อย และคณะกรรมการกำกับการแก้ไขหนี้สินของประชาชนรายย่อยได้มอบหมายให้ธนาคารออมสินเป็นหน่วยงานหลักในการขับเคลื่อนการให้บริการสินเชื่อที่ดินและขายฝาก เพื่อช่วยเหลือประชาชนที่ต้องการไถ่ถอนหนี้จำนองที่ดินและการขายฝากที่มีดอกเบี้ยค่อนข้างสูง โดยรูปแบบเป็นการร่วมทุนกับองค์กรที่มีภาครัฐเป็นผู้ถือหุ้นใหญ่ 2 แห่ง ประกอบด้วย บมจ.ทิพย กรุ๊ป โฮลดิ้งส์ และ บมจ.บางจากฯ โดยมีธนาคารออมสินถือหุ้นในสัดส่วน 49% บมจ.ทิพยฯ 31% และบางจากฯ 20%
วันศุกร์ที่ 7 มกราคม 2565
โฆษกรัฐบาลสวน “คุณหญิงสุดารัตน์" คิดแต่นโยบายทิพย์ ทำไม่ได้ และไม่ควรทำ แนะส่งเสริมให้ประชาชนออมเงินใช้ยามชราแทน แจงนายกฯ มุ่งทำงานแก้ปัญหาให้ประชาชน ไม่ขอตรวจสอบให้เสียเวลา
โฆษกรัฐบาลสวน “คุณหญิงสุดารัตน์" คิดแต่นโยบายทิพย์ ทำไม่ได้ และไม่ควรทำ แนะส่งเสริมให้ประชาชนออมเงินใช้ยามชราแทน แจงนายกฯ มุ่งทำงานแก้ปัญหาให้ประชาชน ไม่ขอตรวจสอบให้เสียเวลา
วันที่ 7 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า บำนาญประชาชนเดือนละ 3,000 บาท พรรคไทยสร้างไทยสร้างขึ้นเพื่อรองรับสังคมผู้สูงวัยที่ยากจนให้มีรายได้เพียงพอต่อการยังชีพ อยู่อย่างมีศักดิ์ศรี และลดภาระลูกหลานในการดูแลบุพการี ถ้าเป็นนายกรัฐมนตรีทำได้แน่นอนทันที พร้อมทั้งท้าให้ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ลาออกแล้วจะทำให้ดูว่า ในที่สุดคุณหญิงสุดารัตน์ก็ยอมรับเสียทีว่าอยากจะเป็นนายกรัฐมนตรี แต่ตนรู้สึกผิดหวังแนวนโยบายของพรรคไทยสร้างไทย เพราะนโยบายบำนาญประชาชน 3,000 บาทนั้นเหมือนเป็นนโยบายทิพย์ ทำให้เกิดขึ้นจริงได้ยาก น่าจะส่งเสริมให้ประชาชนออมเงินจะดีกว่า ทั้งนี้ ที่ผ่านมาเคยมีคนเสนอเข้ามาที่กระทรวงการคลังหลายครั้ง แต่โดยหลักการแล้ว การให้เงินบำนาญประชาชนทุกคน 3,000 บาทนั้นทำไม่ได้ และไม่ควรทำ เพราะจะสร้างภาระต่องบประมาณรัฐอย่างมหาศาล เนื่องจากประเทศไทยเข้าสู่สังคมผู้สูงอายุแล้ว ดังนั้น นายกรัฐมนตรีจึงแนะนำให้ประชาชนทุกช่วงวัยรู้จักการออมเพื่อความมั่นคงระยะยาว ซึ่งกระทรวงการคลังได้รับนโยบายของนายกรัฐมนตรี โดยส่งเสริมการออมเงินในทุกกลุ่มอาชีพ เช่น กลุ่มแรงงานมีการออมเงินในระบบประกันสังคม ข้าราชการมีการออมเงินในกองทุนบำเหน็จบำนาญข้าราชการ (กบข.) นอกจากนี้ยังมีการกองทุนการออมแห่งชาติ (กอช.) สำหรับผู้ประกอบอาชีพอิสระทุกคน และกองทุนสำรองเลี้ยงชีพ เป็นต้น เพื่อเป็นหลักประกันความมั่นคงให้กับชีวิตในวัยเกษียณว่าจะได้รับบำนาญที่พอใช้ในวัยสูงอายุ ถือเป็นแนวทางที่รัฐบาลทั่วโลกดำเนินการ
“นายกฯ ให้ความสำคัญในการบริหารประเทศและปัญหาของประชาชน ซึ่งขณะนี้รัฐบาลกำลังทำงานอย่างเต็มความสามารถในการบริหารสถานการณ์โควิด-19 ทั้งการควบคุมและป้องกันการแพร่ระบาด การเตรียมพร้อมระบบรักษา สถานพยาบาล ยา เวชภัณฑ์ และการพัฒนาวัคซีนโควิด-19 โดยคนไทย โดยในทุกสัปดาห์นายกฯ ยังนำข้อมูลสถานการณ์เศรษฐกิจไทยและเศรษฐกิจโลกแจ้งให้ที่ประชุม ครม.ทราบ เพื่อร่วมกันกำหนดมาตรการบรรเทาความดือดร้อนประชาชน และกระตุ้นเศรษฐกิจ ดังนั้น นายกฯ คงไม่มีเวลาไปสนใจตรวจสอบนโยบายทิพย์ที่คุณหญิงสุดารัตน์เสนอ เพราะมีแต่จะเสียเวลากับนโยบายที่ไม่สามารถนำมาปฏิบัติได้จริงเปล่าๆ” นายธนกร กล่าว
----------------------
วันจันทร์ที่ 22 สิงหาคม 2565
หนุนเกษตรกร “ปลูกหม่อนเลี้ยงไหม” แทนข้าวโพดเลี้ยงสัตว์ ใช้ตลาดนำการผลิต เพิ่มความมั่นคงในอาชีพ คาดปี 65 สร้างรายได้ทะลุ 10 ล้านบาท
.....
กระทรวงเกษตรและสหกรณ์ ดำเนินโครงการส่งเสริมไหมอุตสาหกรรมรังเหลือง สนับสนุนให้เกษตรกรปลูกหม่อนเลี้ยงไหมตามแนวทางน่านโมเดลสร้างความมั่นคงแก่เกษตรกร โดยในปี 2564 ที่ผ่านมา มีเกษตรกรปลูกหม่อนเลี้ยงไหมอุตสาหกรรมรังเหลือง 305 ราย ได้ผลผลิต 58.3 ตัน สร้างรายได้กว่า 9 ล้านบาท ปี 2565 นี้ คาดว่าจะได้ผลผลิต 60 ตัน สร้างรายได้ไม่น้อยกว่า 10 ล้านบาท
.
ใช้ตลาดนำการผลิต โดยทำข้อตกลงซื้อขายในระบบเกษตรพันธสัญญา จับคู่กับเอกชนวางแผนการผลิตทั้งเชิงปริมาณและคุณภาพ พบว่ามีความต้องการผลผลิตรังไหมปีละ 5,000 ตัน ขณะที่กำลังการผลิตมีเพียงปีละ 2,000 ตัน จึงเป็นโอกาสที่จะส่งเสริมและสนับสนุนให้เกษตรกรปรับเปลี่ยนมาปลูกหม่อนเลี้ยงไหมทดแทนการปลูกข้าวโพดเลี้ยงสัตว์ ลดความเสี่ยงด้านผลผลิต ราคา และการบุกรุกทำลายป่า เพราะใช้พื้นที่น้อย ปลูกครั้งเดียวเก็บเกี่ยวได้หลายสิบปี
.
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 25 พฤศจิกายน 2564
กรมเจ้าท่า บูรณาการ ศรชล. ร่วมรักษาผลประโยชน์ของชาติทางทะเล เพื่อประโยชน์สูงสุดของประเทศ
...
จากนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคมและ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่า บูรณาการความร่วมมือในการปฏิบัติงานด้านการดูแลรักษาความปลอดภัยทางน้ำและทางทะเล
กรมเจ้าท่า กระทรวงคมนาคม โดยนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เข้าร่วมอบรมปฐมนิเทศกำลังพลศูนย์อำนวยการรักษาผลประโยชน์ของชาติทางทะเลประจำปีงบประมาณ 2565 ณ โรงแรม ดุสิตธานี และ โรงแรม แกรนด์ พาลาสโซ่ พัทยา จังหวัดชลบุรี ระหว่างวันที่ 25 - 26 พฤศจิกายน 2564 โดยมี พลเรือเอก สมประสงค์ นิลสมัย ผู้บัญชาการทหารเรือในฐานะรองผู้อำนวยการศูนย์อำนวยการรักษาผลประโยชน์ของชาติทางทะเล (ศรชล.) เป็นประธานเปิดการอบรมฯ
ทั้งนี้ กรมเจ้าท่า กระทรวงคมนาคม ในฐานะหน่วยงานที่รับผิดชอบด้านการส่งเสริม พัฒนา กำกับดูแล ความปลอดภัยทางน้ำให้เกิดเป็นรูปธรรม ได้ตระหนักถึงความสำคัญของการพัฒนาโครงสร้างและเพิ่มศักยภาพให้กับระบบการขนส่งทางน้ำเพื่อยกระดับให้มีความปลอดภัย สะดวกรวดเร็ว และมีประสิทธิภาพ ให้สามารถเชื่อมโยงเศรษฐกิจของประเทศไทยและสนับสนุนการพัฒนาประเทศอย่างยั่งยืนตามยุทธศาสตร์ชาติ 20 ปี พ.ศ.2561- 2580 โดยการนำระบบเทคโนโลยีมาใช้ในศูนย์ปฏิบัติการควบคุมความปลอดภัยและการจราจรทางน้ำ กรมเจ้าท่า (ศปก.จท.) ในการบริหารจัดการดูแลความปลอดภัยทางน้ำ สร้างความเชื่อมั่นให้กับประชาชน ดูแลตรวจตรายกระดับมาตรฐานความปลอดภัยทางทะเล พร้อมระบบการสื่อสารประสานให้ความช่วยเหลือ กรณีเกิดอุบัติเหตุทางน้ำในประเทศไทย รวมทั้งการให้ความช่วยเหลือเรือไทยในต่างประเทศ นับเป็นการบูรณาการร่วมกันภายใต้ศูนย์อำนวยการรักษาผลประโยชน์ของชาติทางทะเล ที่มีความพร้อมในด้านเทคโนโลยีเพื่อความสะดวกรวดเร็ว ส่งผลให้เกิดประโยชน์ต่อประเทศชาติอย่างสูงสุด
ในส่วนของการอบรมปฐมนิเทศ เน้นเสริมสร้างความรู้ความเข้าใจเรื่องการปฏิบัติงานใน ศรชล. ให้กับกำลังพล ศรชล. ให้เป็นไปในทิศทางเดียวกัน ผ่านการบรรยายถ่ายทอดองค์ความรู้และประสบการณ์จากส่วนอำนวยการและส่วนปฏิบัติการ รวมทั้งเพื่อเสริมสร้างและเพิ่มประสิทธิภาพการปฏิบัติงานในระดับต่างๆของ ศรชล. รองรับแผนปฏิบัติราชการของ ศรชล. ประจำปีงบประมาณ 2565 โดยมีผู้เข้าร่วมการอบรมปฐมนิเทศจากหน่วยต่างๆ ทั้งในส่วนของกองทัพเรือและหน่วยงานหลักของ ศรชล. ประกอบด้วย กรมเจ้าท่า กรมประมง กรมศุลกากร กรมทรัพยากรทางทะเลและชายฝั่ง กองบังคับการตำรวจน้ำและกรมสวัสดิการและคุ้มครองแรงงาน รวมทั้งผู้แทน หน่วยงานต่างๆ ใน ศรชล. ศรชล.ภาค ศรชล.จังหวัด และศูนย์ควบคุมความมั่นคงท่าเรือ (ศคท.หรือ PSCC) จำนวน 195 นาย
วันพฤหัสบดีที่ 24 มิถุนายน 2564
ประกาศ ขสมก. ประจำวันที่ 24 มิถุนายน 2564 พนักงานติดเชื้อไวรัส COVID-19 จำนวน 4 ราย
ประกาศ ขสมก. ประจำวันที่ 24 มิถุนายน 2564 พนักงานติดเชื้อไวรัส COVID-19 จำนวน 4 ราย
1) พนักงานเก็บค่าโดยสารรถปรับอากาศ สาย 137 เขตการเดินรถที่ 4
2) พนักงานเก็บค่าโดยสารรถปรับอากาศ สาย 556 เขตการเดินรถที่ 6
3) พนักงานขับรถโดยสารปรับอากาศ สาย 84 เขตการเดินรถที่ 6
4) พนักงานขับรถโดยสารปรับอากาศ สาย 84 คนที่ 2 เขตการเดินรถที่ 6
วันอังคารที่ 9 สิงหาคม 2565
ศาลปกครองกลางยกคำร้องขอให้ระงับการคัดเลือกเอกชนร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
.....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้มีประกาศเชิญชวนการร่วมลงทุนระหว่างรัฐและเอกชนโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) เมื่อวันที่ 24 พฤษภาคม 2565 โดยต่อมาบริษัท ระบบขนส่งมวลชนกรุงเทพ จำกัด (มหาชน) (BTSC) ได้ยื่นฟ้องศาลปกครองกลาง ขอให้ศาลเพิกถอนหรือยกเลิกประกาศเชิญชวนฉบับเดือนพฤษภาคม 2565 และเอกสารสำหรับการคัดเลือกเอกชน (RFP) รวมทั้งประกาศกับมติที่เกี่ยวข้องด้วย และขอให้ศาลกำหนดมาตรการคุ้มครองชั่วคราวห้ามการดำเนินการใดๆ เกี่ยวกับการคัดเลือกเอกชนครั้งใหม่ ศาลปกครองกลางได้มีคำสั่งเกี่ยวกับวิธีการชั่วคราวก่อนการพิพากษาเมื่อวันที่ 8 สิงหาคม 2565 ยกคำร้องขอให้ศาลมีคำสั่งทุเลาการบังคับตามที่ BTSC ร้องขอ โดยที่ประชุมใหญ่ตุลาการศาลปกครองกลางได้พิจารณาแล้วมีความเห็น โดยสรุปดังนี้
1. การรับฟังความคิดเห็นของภาคเอกชนเพื่อประกอบการจัดทำประกาศเชิญชวน ฉบับเดือนพฤษภาคม 2565 เป็นไปตามขั้นตอนที่กำหนดในประกาศคณะกรรมการนโยบายการร่วมลงทุนระหว่างรัฐและเอกชน (ประกาศคณะกรรมการ PPP) เรื่อง หลักเกณฑ์และวิธีการรับฟังความคิดเห็นของภาคเอกชน พ.ศ. 2563
2. ประกาศเชิญชวน ได้เผยแพร่ตามขั้นตอนเป็นระยะเวลากว่า 60 วันก่อนกำหนดวันเปิดรับซองเอกสารในวันที่ 27 กรกฎาคม 2565 ตามที่ได้กำหนดไว้ในประกาศคณะกรรมการ PPP เรื่อง หลักเกณฑ์ วิธีการ และเงื่อนไขในการคัดเลือกเอกชน พ.ศ. 2563
3. ประกาศเชิญชวน ดังกล่าวที่ได้กำหนดคุณสมบัติและหลักเกณฑ์ให้มีประสบการณ์ด้านการก่อสร้างงานโยธาในระดับสูง เป็นไปเพื่อให้ใช้ความรู้ ความสามารถ ความเชี่ยวชาญของเอกชน ซึ่งเป็นไปตามวัตถุประสงค์ตาม มาตรา 6 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562
4. ประกาศเชิญชวน ฉบับเดือนพฤษภาคม 2565 มีเอกชนผู้ซื้อเอกสาร RFP ทั้งในและต่างประเทศ รวม 14 ราย ซึ่งเห็นได้ว่ามีการเปิดกว้างให้เอกชนเข้าร่วมในการคัดเลือกมากขึ้น ทำให้เกิดการแข่งขันมากขึ้นกว่าประกาศเชิญชวน ฉบับเดือนกรกฎาคม 2563 ที่มีเอกชนผู้ซื้อเอกสาร RFP เพียง 10 ราย
5. การเข้าร่วมลงทุนโครงการรถไฟฟ้าสายสีส้ม ไม่อาจมีเอกชนรายหนึ่งรายใดเพียงรายเดียวที่จะมีคุณสมบัติครบถ้วนตามที่กำหนดไว้ในประกาศเชิญชวน แต่จะต้องเป็นกรณีที่มีเอกชนหลายรายร่วมกันเพื่อเข้าร่วมการยื่นข้อเสนอ ซึ่งเป็นไปตามวัตถุประสงค์ของโครงการร่วมลงทุน ประกาศเชิญชวนฯ ดังกล่าวจึงไม่มีลักษณะเป็นการตัดสิทธิหรือกีดกัน BTSC มิให้เข้าร่วมยื่นข้อเสนอ ซึ่ง BTSC สามารถยื่นข้อเสนอได้เช่นเดียวกับเอกชนรายอื่น ๆ
สำหรับการคัดเลือกเอกชนร่วมลงทุนโครงการรถไฟฟ้าสายสีส้ม ซึ่งภายหลังจากการรับซองเอกสารข้อเสนอ เมื่อวันที่ 27 กรกฎาคม 2565 ที่มีเอกชน 2 รายยื่นข้อเสนอ และได้เปิดซองข้อเสนอซองที่ 1 ข้อเสนอด้านคุณสมบัติ เมื่อวันที่ 1 สิงหาคม 2565 ที่ผ่านมา ขณะนี้อยู่ระหว่างการประเมินของ รฟม. เพื่อนำเสนอคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) พิจารณาให้ความเห็นชอบก่อนดำเนินการในขั้นตอนต่อไป
โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่างกรุงเทพมหานครทิศตะวันออกและทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรมแห่งประเทศไทย - มีนบุรี สุวินทวงศ์) ระยะทาง 22.5 กิโลเมตร จำนวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จำนวน 11 สถานี (สถานีใต้ดินตลอดสาย)
วันอังคารที่ 9 พฤศจิกายน 2564
โฆษกรัฐบาลเผย “นายก”สั่งกำชับดูแล ราคาสินค้าเพื่อการบริโภคเพื่อช่วยเหลือประชาชน ขณะนี้สินค้าเริ่มทยอยปรับราคาลง อาทิ ผักชนิดต่าง ๆ
โฆษกรัฐบาลเผย “นายก”สั่งกำชับดูแล ราคาสินค้าเพื่อการบริโภคเพื่อช่วยเหลือประชาชน ขณะนี้สินค้าเริ่มทยอยปรับราคาลง อาทิ ผักชนิดต่าง ๆ
วันนี้ 9 พ.ย. 64 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กรณีราคาสินค้าเพื่อการบริโภคหลายรายการปรับราคาแพงขึ้น เช่น ผักชนิดต่าง ๆ เนื้อสุกรและน้ำมันปาล์ม ซึ่งเกิดจากปัจจัยหลายประการประกอบกัน ไม่ว่าจะเป็นพื้นที่ทำการเกษตรหลายแห่งได้รับผลกระทบจากปัญหาอุทกภัย ทำให้พืชผลทางการเกษตรได้รับความเสียหาย ค่าต้นทุนการผลิตและค่าต้นทุนการขนส่งที่สูงขึ้น การปรับราคาขึ้นตามราคาตลาดโลก และความต้องการสินค้าที่เพิ่มมากขึ้นภายหลังจากการเปิดประเทศ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนทุกคนที่อาจได้รับผลกระทบต่อราคาสินค้าที่ปรับสูงขึ้นนี้ จึงได้สั่งการให้หน่วยงานที่เกี่ยวข้องดำเนินการเพื่อให้การดูแลชีวิตความเป็นอยู่ของประชาชนทุกคน
โฆษกประจำสำนักนายกฯ กล่าวว่า ในขณะนี้ ราคาสินค้าบางรายการเริ่มปรับราคาลดลงแล้ว เช่น ผักชี ราคาลดลงมาอยู่ที่ 250-260 บาท/กิโลกรัม (ข้อมูล ณ วันที่ 5 พฤศจิกายน 2564) อยู่ที่ 320 บาท/กิโลกรัม รวมทั้ง ผักอื่น ๆ ก็ปรับลดราคาลงมาจากในช่วงปลายเดือนตุลาคมแล้ว ไม่ว่าจะ ขึ้นฉ่าย ราคาลดลงอยู่ที่ 256-260 บาท/กิโลกรัม จากราคา 318 บาท/กิโลกรัม ผักกาดหอม ราคาลดลงมาอยู่ที่ 55-100 บาท/กิโลกรัม จากราคา 118 บาท/กิโลกรัม ผักบุ้ง ราคาลดลงอยู่ที่ 25-30 บาท/กิโลกรัม จากราคา 40 บาท/กิโลกรัม และผักกวางตุ้ง ราคาลดลงมาอยู่ที่ 25-30 บาท/กิโลกรัม จากราคา 35 บาท/กิโลกรัม ทั้งนี้ เนื่องจากมีปริมาณผักเริ่มเข้าสู่ตลาดกลางมากขึ้นกว่าในช่วงก่อนหน้าถึง 20-30 เปอร์เซ็นต์ ได้แก่ ตลาดไท ตลาดสี่มุมเมือง และตลาดศรีเมือง ส่งผลให้ราคาผักทยอยปรับตัวลดลง รวมทั้ง พื้นที่การเกษตรที่ประสบปัญหาอุทกภัยมีสถานการณ์ที่ดีขึ้น และยังมีพื้นที่การเกษตรในส่วนอื่น ๆ ที่ไม่ได้รับผลกระทบจากอุทกภัย ทำให้ยังสามารถจำหน่ายสินค้าการเกษตรให้แก่พ่อค้าแม่ค้านำไปจำหน่ายต่อได้
โฆษกประจำสำนักนายกฯ กล่าวเพิ่มเติมว่า รัฐบาลเชื่อว่าสถานการณ์ราคาสินค้าเพื่อการบริโภคจะกลับเข้าสู่สภาวะปกติในเร็ว ๆ นี้ นายกรัฐมนตรีได้สั่งการให้หน่วยงานที่เกี่ยวข้องดำเนินการติดตามสถานการณ์อย่างใกล้ชิดทั้งในเรื่องปริมาณและราคา รวมทั้ง กระทรวงพาณิชย์ ได้ดำเนิน “โครงการโมบายพาณิชย์ ลดราคา ! ช่วยประชาชน Lot 13 (สินค้าผัก)” ควบคู่กันไปจนถึงวันที่ 3 ธันวาคม 2564 เพื่อจำหน่ายผัก 17 ชนิดในราคาส่ง และสินค้าที่จำเป็นอีก 4 ชนิด ได้แก่ 1.ข้าวหอมมะลิ จำหน่ายถุงละ 5 กิโลกรัม ในราคาถุงละ 120 บาท 2.ไข่ไก่เบอร์ 2 จำหน่ายในราคาแผงละ 80 บาท 3.น้ำมันปาล์มขวด จำหน่ายขวดละ 48 บาท และ 4.น้ำตาลทรายขาว จำหน่ายกิโลกรัมละ 18 บาท ผ่านรถโมบายทั้ง 50 คัน ให้กับประชาชนในเขตกรุงเทพฯและปริมณฑล โดยสามารถตรวจสอบจุดจำหน่ายรถโมบายพาณิชย์ในแต่ละวันได้ที่เว็บไซต์ของ กรมการค้าภายใน “www.dit.go.th”
-------------------
กลุ่มประชาสัมพันธ์และเผยแพร่ สำนักโฆษก
วันศุกร์ที่ 27 สิงหาคม 2564
รองปลัดกระทรวงยุติธรรม รับหนังสือจากตัวแทนกลุ่มศูนย์รวมประชาชนปกป้องสถาบัน กรณีห้ามสองนักโทษคดีการเมืองออกไปรักษาตัวที่ รพ.ธรรมศาสตร์ หวั่นนักโทษรายอื่นเอาอย่าง
รองปลัดกระทรวงยุติธรรม รับหนังสือจากตัวแทนกลุ่มศูนย์รวมประชาชนปกป้องสถาบัน กรณีห้ามสองนักโทษคดีการเมืองออกไปรักษาตัวที่ รพ.ธรรมศาสตร์ หวั่นนักโทษรายอื่นเอาอย่าง ย้ำโรงพยาบาลราชทัณฑ์มีมาตรฐาน พร้อมให้การดูแลเต็มที่และเท่าเทียมกันทุกคน
เวลา 09.00 น. ที่กระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม รับหนังสือร้องเรียนจากกลุ่มศูนย์รวมประชาชนปกป้องสถาบัน กลุ่มประชาภักดิ์พิทักษ์สถาบัน ศูนย์ช่วยเหลือด้านกฎหมายผู้ถูกล่วงละเมิดทางสังคมออนไลน์ ชุดปฏิบัติการศรีสุริโยทัย และอาชีวะปกป้องสถาบัน โดยหนังสือร้องเรียนระบุว่า ตามที่มหาวิทยาลัยธรรมศาสตร์ได้ออกหนังสือขอความอนุเคราะห์รับตัว นายพริษฐ์ ชีวารักษ์ และนายสิริชัย นาถึง นักศึกษามหาวิยาลัยธรรมศาสตร์ ซึ่งเป็นผู้ต้องหาถูกคุมขังอยู่ในเรือนจำ ออกไปรักษาอาการติดเชื้อโควิด-19 ที่โรงพยาบาลธรรมศาสตร์ พร้อมกับแม่ของนายพริษฐ์ ที่เดินทางเข้ายื่นเรื่องขอให้ศาลมีคำสั่งส่งตัวไปรักษาที่อื่น จนเป็นที่วิพากษ์วิจารณ์ถึงความไม่เหมาะสมว่าอาจสร้างบรรทัดฐานที่ผิดและจะเกิดความไม่เป็นธรรมกับผู้ต้องขังรายอื่น ซึ่งพวกเรานั้นไม่เห็นด้วย เพราะบุคคลเหล่านี้กระทำผิดซ้ำซากในคดีเดิม โดยมีพฤติกรรมปลุกปั่นให้สังคมเกิดความแตกแยก รวมทั้งยังสวมบทบาทแกนนำม็อบออกประท้วงแบบเดิม ๆ แต่พุ่งประเด็นไปที่เรื่องสถาบันพระมหากษัตริย์อีกด้วยและหลายครั้งจงใจหมิ่นพระบรมเดชานุภาพในรูปแบบต่าง ๆ จนเป็นที่มาของการถูกดำเนินคดีไปแล้ว จนล่าสุดก็ยังกระทำในรูปแบบเดิมโดยไม่คำนึงถึงการประกันตัว จึงทำให้ศาลเพิกถอนการประกันตัวและถูกจับกุมอีกครั้ง ดังนั้นเราจึงเห็นควรให้ท่านทบทวนการพิจารณาและไม่ให้ความอนุเคราะห์ดังกล่าว เพื่อสร้างบรรทัดฐานที่ดีต่อสังคมต่อไป
นายวัลลภ เผยภายหลังรับหนังสือว่า หลังจากที่ได้อ่านหนังสือร้องเรียนแล้วทางกระทรวงยุติธรรมไม่ได้มีข้อขัดข้องใด ๆ ในข้อร้องเรียนกรณีการส่งตัวนักโทษไปรักษาตัวยังสถานที่อื่น เนื่องจากเมื่อศาลมีคำสั่งให้ควบคุมตัวผู้ต้องหาแม้จะอยู่ระหว่างพิจารณาคดีก็ตาม ทางกรมราชทัณฑ์มีหน้าที่ต้องควบคุมผู้ต้องขังทุกคนตามมาตรการอย่างเข้มงวด และเมื่อผู้ต้องขังมีอาการป่วยทั่วไปหรือติดเชื้อโควิดก็ต้องมีการดูแลรักษาทุกคนอย่างเต็มที่ด้วยความเท่าเทียม เสมอภาค และไม่เลือกปฏิบัติ ทั้งนี้ ตนอยากย้ำว่าโรงพยาบาลราชทัณฑ์มีบุคลากรทางการแพทย์ อุปกรณ์ และการรักษาตามมาตรฐานสาธารณสุข ส่วนที่มีการเผยแพร่ข่าวว่าผู้ต้องขังบางคนมีสภาพที่ยากลำบาก การกิน การอยู่ รวมทั้งการรักษาไม่ได้มาตรฐานนั้น ทางกรมราชทัณฑ์ได้เคยยืนยันมาโดยตลอดแล้วว่าไม่เป็นความจริงทั้งสิ้น จึงขอฝากถึงพี่น้องประชาชนที่ได้รับข้อมูลข่าวสารผ่านทาง Facebook และสื่อสังคมออนไลน์ต่าง ๆ อย่าหลงเชื่อข้อมูลที่บิดเบือนหรือข้อมูลที่เป็นเท็จ และขอให้ติดตามข้อมูลข่าวสารจากกระทรวงยุติธรรมหรือกรมราชทัณฑ์ เนื่องจากการชี้แจงข้อมูลในทุกประเด็นของกรมราชทัณฑ์เป็นการนำเสนอข้อเท็จจริงที่เกิดขึ้นจริง พร้อมให้ตรวจสอบได้
วันอังคารที่ 15 กุมภาพันธ์ 2565
ศบค. คงระดับพื้นที่สีจังหวัดทั่วประเทศ เน้นควบคุมการแพร่ระบาดโควิด-19 รายวัน ไม่ให้กระทบความเชื่อมั่นระบบสาธารณสุข
.....
ที่ประชุม ศบค. (11 ก.พ.) มีมติคงระดับพื้นที่สีของจังหวัดต่าง ๆ ทั่วประเทศ โดยยังคงมาตรการเฝ้าระวัง ควบคุมการแพร่ระบาดโควิด-19 ออกไปอีกระยะหนึ่ง และขอประชาชนช่วยกันควบคุมโรค ใช้ชีวิตส่วนตัวให้ลดการติดเชื้อลงไปมากที่สุด แต่ยังคงบรรยากาศการพัฒนาเศรษฐกิจควบคู่กัน
.
มอบหมายให้ ศปก.สธ. สร้างความรู้ความเข้าใจเกี่ยวกับสถานการณ์การแพร่ระบาด และการเข้าสู่การเป็นโรคประจำถิ่นของโรคโควิด-19 โดยให้ความรู้เกี่ยวกับการนิยามทางระบาดวิทยา เกณฑ์ของประเทศไทยในการเข้าข่ายโรคประจำถิ่น รวมถึงสิ่งที่จะเกิดขึ้นภายหลังโควิดเป็นโรคประจำถิ่น
.
เน้นให้ควบคุมการแพร่ระบาดของโรคโควิด-19 รายวัน ที่มีผู้ติดเชื้อเพิ่มสูงขึ้น ไม่ให้กระทบต่อความเชื่อมั่นระบบสาธารณสุข โดยปรับเกณฑ์และมาตรการให้สอดคล้องกับสถานการณ์การแพร่ระบาด เน้นการฉีดวัคซีนเข็มกระตุ้น และการฉีดวัคซีนในเด็กและเด็กเล็ก และให้กระทรวงศึกษาธิการ ประเมินสถานการณ์เพื่อเปิดการเรียนการสอนแบบ On Site ได้เร็วที่สุด
.
พร้อมเห็นชอบหลักการการจัดทำความตกลง Air Travel Bubble (ATB) ระหว่างไทย – อินเดีย โดยนำเรื่องเสนอต่อ ครม. พิจารณาให้ความเห็นชอบต่อไป
.
อ่านเพิ่มเติม คลิกhttps://www.thaigov.go.th/news/contents/details/51457
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 4 สิงหาคม 2565
พม. จับมือ AIS เล็งขยายห้องสมุดดิจิทัล สร้างคนรุ่นใหม่ลุยธุรกิจ Startup พร้อมมอบวัคซีนทางเลือกช่วยกลุ่มเปราะบางป้องกันโควิด - 19
พม. จับมือ AIS เล็งขยายห้องสมุดดิจิทัล สร้างคนรุ่นใหม่ลุยธุรกิจ Startup พร้อมมอบวัคซีนทางเลือกช่วยกลุ่มเปราะบางป้องกันโควิด - 19
วันที่ 3 ส.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) AIS Academy และบริษัท เลิร์นดิ จำกัด ครั้งที่ 1/2565 เพื่อติดตามและรายงานความก้าวหน้าในการดำเนินงานของ 3 คณะทำงาน ประกอบด้วย 1) คณะทำงานโครงการอุ่นใจอาสา พัฒนาอาชีพ 2) คณะทำงานโครงการห้องสมุดดิจิทัล ปันความรู้ และ 3) คณะทำงานโครงการภารกิจคิดเผื่อ เพื่อคนไทย ทั้งนี้ มีผู้เข้าร่วมประชุม ประกอบด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร คุณกานติมา เลอเลิศยุติธรรม หัวหน้าคณะผู้บริหารด้านทรัพยากรบุคคล บริษัท แอดวานซ์ อินโฟร์ เซอร์วิส จำกัด (มหาชน) หรือ AIS และกลุ่มอินทัช พร้อมคณะ และผู้แทนหน่วยงานที่เกี่ยวข้อง ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจุติกล่าวว่า การประชุมครั้งนี้ เป็นการติดตามความก้าวหน้าในการขับเคลื่อนงานระหว่างกระทรวง พม. และบริษัท แอดวานซ์ อินโฟร์ เซอร์วิส จำกัด (มหาชน) หรือ AIS ในเรื่องการลดความเหลื่อมล้ำของเด็กและเยาวชนในเขตชายขอบบนภูเขา ซึ่งที่ผ่านมา เราได้จัดทำห้องสมุดดิจิทัลและการอบรมบรรณารักษ์ดิจิทัลให้กับ 40 โรงเรียนในพื้นที่ชนบท โดยมีผู้เข้ามาใช้บริการห้องสมุดดิจิทัลเกือบ 100,000 คน ดังนั้น จึงได้มีการพิจารณาว่ามีความจำเป็นในการอนุมัติงบประมาณเพิ่มเติมเพื่อขยายโอกาสของเด็กให้เข้าถึงความรู้ใหม่ๆ ที่จำเป็น นอกจากนั้น AIS ยังได้ดำเนินงานด้านการสร้างอาชีพใหม่ๆ ให้กับผู้ประกอบการ ทั้งด้านอาหารและอาชีพบริการต่างๆ ซึ่งทั้งหมดนี้จะนำไปต่อยอดถึงการจัดงาน Soft Power พลังบวกของคนไทย ทั้งศิลปะ วัฒนธรรม อาหาร ดนตรี ที่คนไทยมีความเชี่ยวชาญ และเป็นชั้นนำของโลก โดย AIS จะสนับสนุนสถานที่ในการจัดแสดงโชว์ พร้อมกับเปิดตลาดออนไลน์ และเปิดโอกาสให้เยาวชนที่ต้องการฝึกทักษะในการทดสอบเป็นผู้ประกอบการ Startup อีกด้วย ทั้งนี้ นับเป็นการสร้างอาชีพ สร้างโอกาสให้กับเยาวชนและนักศึกษาที่ต้องการเป็นผู้ประกอบการจริง นี่คือห้องทดลองที่สามารถทดลองได้ ด้วยความเอื้อเฟื้อของ AIS นอกจากนี้ AIS จะได้ร่วมกับกระทรวง พม. กระทรวงศึกษาธิการ และกระทรวงดิจิทัลเพื่อเศรษฐกิจและสังคม ในเรื่องการต่อต้านข่าวปลอม ด้วยการให้ความรู้แก่เยาวชนเพื่อให้สามารถรับรู้ว่าข่าวจริงและข่าวบิดเบือนนั้นเป็นอย่างไร อีกทั้งสร้างภูมิคุ้มกันในการรับรู้ข้อมูลข่าวสารของเยาวชนและประชาชนทั่วไป โดยคาดว่าเราจะร่วมทำงานด้วยกันต่อไป
นายจุติกล่าวเพิ่มเติมว่า นอกจากนี้ ตนได้รับมอบวัคซีนโมเดอร์นาซึ่งเป็นวัคซีนทางเลือก จำนวน 4,850 โดส จาก AIS เพื่อนำไปให้บริการแก่กลุ่มเปราะบางที่มีความเสี่ยงสูงในการติดเชื้อโควิด - 19ได้อย่างทั่วถึงมากยิ่งขึ้น โดยเปิดศูนย์ฉีดวัคซีนทางเลือก จำนวน 8 ศูนย์ฉีดในพื้นที่จังหวัดนนทบุรี ปทุมธานี และกรุงเทพมหานคร ซึ่งการบริหารจัดการวัคซีนทางเลือกได้รับการสนับสนุนจากกรมสุขภาพจิต กระทรวงสาธารณสุข และภาคีเครือข่ายทางการแพทย์
วันพฤหัสบดีที่ 1 กรกฎาคม 2564
ลดต้น ลดดอก ช่วยลูกหนี้ กยศ. สู้โควิด-19
วันพุธที่ 30 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการช่วยเหลือ นักเรียน นักศึกษา และลูกหนี้ของกองทุนเงินให้กู้ยืมเพื่อการศึกษา หรือ กยศ. ทุกกลุ่ม โดย ผู้ที่ไม่เคยผิดนัดชำระหนี้ ให้ลดดอกเบี้ยเหลือร้อยละ 0.01 ต่อปี และหากจ่ายหนี้ปิดบัญชีในคราวเดียวลดเงินต้นร้อยละ 5 นอกจากนี้ ยังลดเบี้ยปรับให้แก่ลูกหนี้ทุกกลุ่มสูงสุด ร้อยละ 100 ส่วนผู้ที่ยังไม่สามารถชำระหนี้ได้ตามกำหนด ลดเบี้ยปรับลงเหลือเพียงร้อยละ 0.5 สำหรับผู้กู้ยืมที่มีบัตรสวัสดิการแห่งรัฐ ให้พักชำระหนี้ได้ 2 ปี ส่วนผู้กู้ที่ผิดนัดชำระ จะชะลอการฟ้องร้องคดี และงดการขายทอดตลาดตลอดปี 2564 เพื่อบรรเทาภาระหนี้สินในช่วงการแพร่ระบาดของโรคโควิด-19 ผู้สนใจติดตามรายละเอียดเพิ่มเติมได้ที่เว็บไซต์ของ กยศ.
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 13 พฤศจิกายน 2564
รมต.อนุชา เป็นประธานทอดผ้าป่าทุนเล่าเรียนหลวงสำหรับพระสงฆ์ไทย คณะสงฆ์กรุงเทพมหานคร
รมต.อนุชา เป็นประธานทอดผ้าป่าทุนเล่าเรียนหลวงสำหรับพระสงฆ์ไทย คณะสงฆ์กรุงเทพมหานคร
วันนี้ (13พฤศจิกายน2564) ณ วัดมหาธาตุยุวราชรังสฤษฎิ์ ราชวรมหาวิหาร เขตพระนคร กรุงเทพมหานคร เจ้าประคุณสมเด็จพระมหารัชมงคลมุนี เจ้าคณะใหญ่หนกลาง เป็นประธานฝ่ายสงฆ์ และนายอนุชา นาคาศัย รัฐมนตรีประจำสำนักนายกรัฐมนตรี เป็นประธานฝ่ายคฤหัสถ์ พิธีทอดผ้าป่าเพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต และสบทบทุนโครงการทุนเล่าเรียนหลวงสำหรับพระสงฆ์ไทย คณะสงฆ์กรุงเทพมหานคร
สำหรับโครงการทุนเล่าเรียนหลวงฯ เกิดขึ้นได้ด้วยราชอาณาจักรไทยสถิตสถาพรอยู่ได้ด้วยมีสถาบันพระพุทธศาสนา และสถาบันพระมหากษัตริย์คอยเกื้อหนุน ค้ำจุนให้ดํารงความเป็นไทยสืบมานับแต่บรรพกาลตราบกระทั่งปัจจุบัน การดํารงอยู่ของพระพุทธศาสนาบนแผ่นดินไทย ย่อมเสมอด้วยการดํารงอยู่ของชาติบ้านเมือง พระมหากษัตริย์ทุกพระองค์จึงทรงรับพระราชภาระใส่พระราชหฤทัยทํานุบํารุง การศึกษาพระปริยัติธรรม ทรงพากเพียรแก้ไขปัญหาและอุปสรรคให้ผ่านพ้น ดลบันดาลความเจริญก้าวหน้ามาสู่การศึกษา ของพระสงฆ์ไทยสืบมาทุกยุคทุกสมัย ด้วยตราบใดที่พระปริยัติธรรมยังคงดํารงอยู่อย่างบริสุทธิ์บริบูรณ์ และตราบใดที่ พระสงฆ์ยังคงทําหน้าที่เผยแผ่พระสัทธรรมได้อย่างถูกต้องตามหลักการในพระไตรปิฎก ตราบนั้นก็เปรียบประดุจสมเด็จพระ สัมมาสัมพุทธเจ้ายังเสด็จดํารงพระชนม์ชีพอยู่เป็นพระศาสดาของพระศาสนานี้มิมีวันดับสูญ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเป็นผู้พระราชทานกําเนิดโครงการทุนเล่าเรียนหลวงสําหรับพระสงฆ์ไทย แม้เสด็จสวรรคต ล่วงลับไปแล้ว แต่สมเด็จบรมบพิตร พระราชสมภารเจ้ารัชกาลปัจจุบัน ผู้ทรงพระคุณอันประเสริฐยังทรงเอาพระราชหฤทัยใส่ สืบสาน รักษา และต่อยอดพระราชกรณียกิจประการนี้สืบมา สมควรที่พุทธบริษัททุกหมู่เหล่า จักร่วมกันเจริญรอยตามเบื้อง พระยุคลบาทสนับสนุนโครงการนี้ เพื่อความไพบูลย์วัฒนาของการศึกษาสําหรับพระสงฆ์ไทย อันจักยังคุณูปการยิ่งใหญ่แก่ สถาบันชาติและสถาบันพระพุทธศาสนาเป็นหลักชัยของชีวิตชาวไทยทั้งหลายสืบไป
................................
วันพฤหัสบดีที่ 30 กันยายน 2564
สปสช. แจงผู้ป่วยบัตรทองในพื้นที่น้ำท่วม รักษาที่ รพ. สิทธิบัตรทองอื่น ฟรี!
....
สำนักงานหลักประกันสุขภาพแห่งชาติ (สปสช.) อำนวยความสะดวกให้ผู้ป่วยสิทธิหลักประกันสุขภาพแห่งชาติ (บัตรทอง) ในพื้นที่ประสบภัยน้ำท่วมขณะนี้ เข้ารับการรักษาที่ รพ. สิทธิบัตรทองอื่นได้โดยไม่เสียค่าใช้จ่าย โดยเฉพาะผู้ป่วยเรื้อรัง
.
โดยหน่วยบริการสามารถทำเรื่องเบิกค่าใช้จ่ายมาที่ สปสช. ได้ตามเกณฑ์ฉุกเฉิน ทั้งผู้ป่วยในและผู้ป่วยนอก รวมถึงได้มีการเตรียมพร้อมระบบส่งน้ำยาล้างไตถึงบ้าน ให้ผู้ป่วยยังคงได้รับการรักษาต่อเนื่องเช่นเดียวกับสถานการณ์ปกติ
.
สอบถามรายละเอียดเพิ่มเติม โทร. สายด่วน 1330 ตลอด 24 ชม.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 28 เมษายน 2565
พม. จับมือ เอสซีจี สร้างโอกาส ให้อาชีพคนไร้ที่พึ่ง เพิ่มมูลค่าถุงปูนซีเมนต์รอทำลาย
พม. จับมือ เอสซีจี สร้างโอกาส ให้อาชีพคนไร้ที่พึ่ง เพิ่มมูลค่าถุงปูนซีเมนต์รอทำลาย
วันนี้ (28 เม.ย. 65) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีลงนามความร่วมมือ (MOU) การดำเนินโครงการส่งเสริมอาชีพ และสร้างรายได้ให้กับผู้ใช้บริการในสถานคุ้มครองคนไร้ที่พึ่ง และศูนย์ส่งเสริมและพัฒนาทักษะชีวิต ภายใต้โครงการ “ปฏิบัติการ ไม่ทิ้งใครไว้ข้างหลัง” ระหว่างกระทรวง พม. โดยกรมพัฒนาสังคมและสวัสดิการ (พส.) กับ เอสซีจี โดยบริษัท ผลิตภัณฑ์และวัตถุก่อสร้าง จำกัด โดยมี นายอนุกูล ปีดแก้ว อธิบดีกรมพัฒนาสังคมและสวัสดิการ และนายสยามรัฐ สุทธานุกูล Chief Marketing Office - Cement and Green Solution Business ในเอสซีจี ร่วมลงนาม อีกทั้งมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) ร่วมเป็นสักขีพยาน ณ ห้องประชุมปกรณ์ อังศุสิงห์ ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นายจุติ กล่าวว่า กระทรวง พม. โดยกรมพัฒนาสังคมและสวัสดิการ (พส.) มีภารกิจสำคัญในการจัดสวัสดิการสังคม ช่วยเหลือ คุ้มครอง และพัฒนาคุณภาพชีวิตผู้ด้อยโอกาสในสังคม รวมทั้งกลุ่มคนไร้ที่พึ่งซึ่งเป็นกลุ่มเปราะบาง ตามนโยบายรัฐบาล "ไม่ทิ้งใครไว้ข้างหลัง" โดยได้ขับเคลื่อนโครงการ “ปฏิบัติการ ไม่ทิ้งใครไว้ข้างหลัง” ด้วยการให้ความช่วยเหลือทุกรูปแบบและขยายความร่วมมือกับภาคีเครือข่ายภาคธุรกิจได้เข้ามามีส่วนร่วมในการพัฒนาสังคม ทั้งนี้ จึงได้มีความร่วมมือ (MOU) การดำเนินโครงการส่งเสริมอาชีพ และสร้างรายได้ให้กับผู้ใช้บริการในสถานคุ้มครองคนไร้ที่พึ่ง และศูนย์ส่งเสริมและพัฒนาทักษะชีวิต ภายใต้โครงการ “ปฏิบัติการ ไม่ทิ้งใครไว้ข้างหลัง” กับ เอสซีจี โดยบริษัท ผลิตภัณฑ์และวัตถุก่อสร้าง จำกัด
นายจุติ กล่าวต่อไปว่า วันนี้ เป็นสิ่งที่ประกาศให้เห็นว่าครอบครัว เอสซีจี กับครอบครัว พม. จับมือกัน เพื่อดูแลคนไร้ที่พึ่ง เพราะเราเป็นคนไทยด้วยกัน ไม่ว่าจะอยู่ที่ไหน ซึ่งเป็นไปตามนโยบายรัฐบาลที่ว่าเราจะไม่ทิ้งใครไว้ข้างหลัง ซึ่งสิ่งที่เราทำคือ การนำความคิดอย่างสร้างสรรค์เพื่อสร้างมูลค่าเพิ่มให้กับคนไร้ที่พึ่ง และคนที่ไม่มีอาชีพได้สามารถสร้างอาชีพและพึ่งพาตนเองได้ สำหรับประเทศไทยเป็นประเทศมหาอำนาจทางวัฒนธรรม ปรัชญาความคิด โดยเศรษฐกิจพอเพียงเป็นสิ่งที่คนไทยนำมาถือปฎิบัติ และวันนี้ เป็นส่วนหนึ่งของการสร้างความพอเพียงคือ การแปรรูปขยะสู่ทองคำ เป็นเงินได้ และจากที่ไม่มีโอกาสก็สามารถสร้างโอกาสต่อได้ ทางเอสซีจี และ กระทรวง พม. เราได้ร่วมกันสร้างงาน อาชีพ รายได้ และสร้างบ้านให้กับผู้ที่ด้อยโอกาส และเราหวังว่าจะมีสิ่งดีๆ ให้กับประเทศไทยและให้กับผู้ที่ไม่มีโอกาสได้มีโอกาสต่อไป
นายสยามรัฐ กล่าวเพิ่มเติมว่า เอสซีจี มุ่งดำเนินแผนงานตามนโยบาย ESG 4 Plus ในเรื่องการลดความเหลื่อมล้ำและความร่วมมือ โดยการพัฒนาทักษะอาชีพ สร้างรายได้ให้กับคนไร้ที่พึ่งที่อยู่ในการดูแลของกรมพัฒนาสังคมและสวัสดิการทั้ง 14 แห่ง ผ่านการเพิ่มมูลค่าถุงปูนซีเมนต์รอการทำลาย นำมาจัดทำเป็นสินค้า อาทิ กระเป๋าและผลิตภัณฑ์ต่าง ๆ โดยกลุ่มคนไร้ที่พึ่งจะได้มีโอกาสฟื้นฟูทักษะอาชีพ สร้างรายได้ ยกระดับคุณภาพชีวิตให้มีโอกาสในการช่วยเหลือตัวเองและกลับคืนสู่สังคมได้ ทั้งนี้ เอสซีจี จะเป็นผู้ดำเนินการจัดจำหน่ายสินค้าและขยายช่องการทางการจัดจำหน่าย นับว่าเป็นจุดเริ่มต้นที่ดีในการขับเคลื่อนการให้ความช่วยเหลือและยกระดับคุณภาพชีวิตของคนไร้ที่พึ่ง ซึ่งตอบสนองนโยบายรัฐบาล "ไม่ทิ้งใครไว้ข้างหลัง" ลดความเหลื่อมล้ำ และ BCG Economy
วันจันทร์ที่ 18 กรกฎาคม 2565
โฆษกรัฐบาลเผย "นายกฯ" ย้ำลดความเสี่ยงการแพร่ระบาดโควิด-19 วงกว้าง  เฝ้าระวังการจัดงาน/กิจกรรม เป็นไปตามมาตรการ COVID Free Setting ให้เน้นประสานความร่วมมือระหว่างหน่วยงาน
โฆษกรัฐบาลเผย "นายกฯ" ย้ำลดความเสี่ยงการแพร่ระบาดโควิด-19 วงกว้าง  เฝ้าระวังการจัดงาน/กิจกรรม เป็นไปตามมาตรการ COVID Free Setting ให้เน้นประสานความร่วมมือระหว่างหน่วยงาน เพื่อให้เศรษฐกิจและการดำเนินชีวิตของประชาชนดำเนินต่อไปได้
วันนี้ (18 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบแนวทางการควบคุมการแพร่ระบาดโควิด-19 ในประเทศ โดยเน้นลดความเสี่ยงการแพร่ระบาดโควิดวงกว้าง กำชับการจัดงาน กิจกรรม ต้องเป็นไปตามมาตรการ COVID Free Setting ในการรวมตัวทำกิจกรรมอย่างเคร่งครัด และให้หน่วยงานผู้จัดกิจกรรมติดตามและประเมินมาตรการการป้องกันโควิด-19 หลังเสร็จสิ้นกิจกรรมต่าง ๆ ด้วย อย่างไรก็ตาม นายกรัฐมนตรีเน้นให้หน่วยงานต่าง ๆ ใช้การประสานความร่วมมือ เพื่อดูแลรองรับสถานการณ์และให้ความสำคัญในการประสานความร่วมมือระหว่างหน่วยงาน เพื่อให้เศรษฐกิจและการดำเนินชีวิตของประชาชนดำเนินต่อไปได้
ทั้งนี้ กระทรวงสาธารณสุข ติดตามสถานการณ์โควิด-19 พบว่า หลายพื้นที่รวมทั้งกรุงเทพมหานคร มีการจัดงานและกิจกรรมต่าง ๆ จำนวนมาก ซึ่งในเบื้องต้นวันนี้ ศปค. สธ. จะมีการประชุมหารือร่วมกับกรุงเทพมหานครเพื่อเตรียมความพร้อมรองรับสถานการณ์การระบาดที่จะเกิดขึ้น จะขอความร่วมมือในการดำเนินการ 2 ส่วน คือ การลด ละ เลิก กิจกรรมที่ทำให้เกิดความเสี่ยง ขณะเดียวกันกระทรวงสาธารณสุข ก็พร้อมให้การสนับสนุนอย่างเต็มที่ เพื่อให้ความมั่นใจว่าผู้จัดงานและผู้เข้าร่วมงานให้ปฏิบัติตามมาตรการป้องกันการแพร่ระบาดโควิด-19 ภายใต้มาตรการ COVID Free Setting อย่างรัดกุมและปลอดภัย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,814 ราย จำแนกเป็น ผู้ป่วยในประเทศ 1,813 ราย ผู้ป่วยมาจากต่างประเทศ 1 ราย ผู้เสียชีวิต 17 ราย ผู้ที่กำลังรักษาตัว 22,735 ราย และมียอดผู้ที่หายป่วยกลับบ้านแล้ว 2,361 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,338,601 ราย จำนวนผู้ที่หายป่วยสะสมจำนวน 2,337,408 ราย จำนวนผู้ป่วยปอดอักเสบรักษาตัวอยู่ในโรงพยาบาล 794